মণিপুৰৰ টামেংলঙ জিলাৰ ইম্ফল-জিৰিবাম সংযোগী ৩৭ নং ৰাষ্ট্ৰীয় ঘাইপথত থকা এখন গুৰুত্বপূৰ্ণ দলং আজি পুৱা প্ৰায় ৮ঃ৩০ বজাত ভাগি পৰে।
এন এল ০৩এ/৪৩০৮ নম্বৰৰ এখন চাউল ভৰ্তী ট্ৰাক ইয়াৰ ওপৰেৰে পাৰ হৈ গৈ থকাৰ সময়তে ইম্ফলৰ পৰা ১৫০ কি. মি. পশ্চিমত টৌছেম আৰক্ষী থানাৰ অন্তৰ্গত ছিবিলং গাৱঁৰ নুঙডোলানত অৱস্থিত উক্ত দলংখন ভাগি পৰে বুলি আৰক্ষীয়ে জানিবলৈ দিয়ে।
আৰক্ষীয়ে লগতে জনাই যে জৰাজীৰ্ণ ৰূপ লোৱা পুৰণি দলংখনৰ নিৰ্মাণৰ কাম ইতিমধ্যে হাতত লোৱা হৈছিল।
প্ৰাপ্ত তথ্য মতে, দুৰ্ঘটনাটোত আহত হোৱা ট্ৰাকখনৰ চালক আৰু হেণ্ডিমেনক নোনী জিলাৰ নুঙবাত অৱস্থিত সামুহিক স্বাস্থ্য কেন্দ্ৰলৈ প্ৰেৰণ কৰা হয়। চালকজনক বিষ্ণুপুৰ জিলাৰ মাইকেল ওৰফে বিকাশ বুলি চিনাক্ত কৰা হৈছে।
দলংখন ভাগি পৰাৰ ফলত জিৰিবামৰ পৰা ইম্ফলৰ দিশে গৈ থকা ৫ খন মালবাহী ট্ৰাক পথটোত আবদ্ধ হৈ পৰে বুলি আৰক্ষী সূত্ৰই জনায়। অৱশ্যে মেৰামতি চলি থকা এটা বাইপাছ পথেৰে সৰু বাহনৰ লগতে খালী ট্ৰাকসমূহৰ চলাচল চলি আছে বুলি সূত্ৰটোৱে জনায়।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
